# **Skolēna informācijas lapa par vasaras darbu**

Nodarbinātības valsts aģentūra (turpmāk - Aģentūra) organizē pasākumu „Nodarbinātības pasākumi vasaras brīvlaikā skolēniem, kuri iegūst izglītību vispārējās, speciālās vai profesionālās izglītības iestādēs”(turpmāk – pasākums)*,* lai veicinātu skolēnu iespēju iegūt darba pamatprasmes, iemaņas un darba pieredzi.

Pasākuma laikāskolēn*s* **noslēdz darba līgumu ar darba devēju** ne vēlāk kā vienu darba dienu pirms darba tiesisko attiecību uzsākšanas un strādā algotu darbu.

Darba līgumā ir norādīta **profesija**, kurā strādās skolēns, **darba pienākumi**, **algas apmērs, algas izmaksas kārtība un veids, darba stundu skaits nedēļā**, **nedēļas darba laika grafiks**.

Skolēna un darba devēja attiecības regulē Darba likums.

**Skolēna pienākumi**

* Ja skolēns ir jaunāks par 18 gadiem, pirms darba uzsākšanas ir jāveic iepriekšēja medicīniskā apskate (jādodas pie sava ģimenes ārsta, lai saņemtu ārsta izziņu par veselības stāvokli, kas ļautu pārliecināties par piemērotību paredzētā darba veikšanai).
* Ja skolēns ir jaunāks par 18 gadiem, skolēns darba devējam iesniedz skolēna vecāka (aizbildņa) apliecinājumu skolēna dalībai Pasākumā.
* Pildīt amata aprakstā noteiktos pienākumus.
* Strādāt darba līgumā noteikto darba laiku.
* Informēt darba devēju par kavējumiem (piemēram, par darbnespēju).
* Iesniegt darba devējam kavējumu attaisnojošus dokumentus (piemēram, eksāmena gadījumā tā ir izziņa no skolas).
* Informēt ar Aģentūru noslēgtā līguma kontaktpersonu vienas darba dienas laikā:
* ja tiek izbeigtas darba tiesiskās attiecības pasākumā;
* ja netiek ievērots darba līgumā noteiktais.

**Skolēna tiesības**

* Iepazīties ar darba vietu, darba apstākļiem, darba vides risku izvērtējumu un veicamo darbu aprakstu, pirms pieņemt lēmumu par darba uzsākšanu pie konkrētā darba devēja.
* Aģentūra nodrošina, ka skolēns uz darba līgumā norādīto darba periodu tiek apdrošināts pret iespējamiem nelaimes gadījumiem darba vietā. Iestājoties apdrošināšanas gadījumam, sazināties ar Aģentūru.
* Pēc darba līguma noslēgšanas skolēns var saņemt algas nodokļa grāmatiņu <https://www.vid.gov.lv/lv/algas-nodokla-gramatina>, iesniedzot iesniegumu elektroniski Valsts ieņēmumu dienestā Elektroniskās deklarēšanas sistēmā.
* Saņemt no darba devēja rakstisku darba algas aprēķinu. Pieprasīt izziņu par darba algu un samaksātiem nodokļiem.
* Saņemt kompensāciju par neizmantoto atvaļinājumu.
* Pēc skolēna vēlēšanās (iesniedzot darba devējam iesniegumu) izbeigt darba tiesiskās attiecības vienas darba dienas laikā.

**Darba devēja pienākumi:**

* Ievērot darba līgumā **noteiktās saistības*.***
* Veikt nostrādātā darba laika uzskaiti un pēc tās aprēķināt skolēna darba algu.
* Izsniegt rakstisku darba algas aprēķinu. Izmaksāt darba līgumā noteikto darba algu, nomaksājot normatīvajos aktos noteiktos nodokļus.
* Informēt skolēna vecāku (aizbildni) par darba vides riska novērtējumu un darba aizsardzības pasākumiem darba vietā, pirms skolēns uzsāk veikt darba pienākumus un, ja skolēns ir jaunāks par 18 gadiem, saņemt no viena no vecākiem (aizbildņa) rakstveida apliecinājumu.
* Ja skolēns ir jaunāks par 18 gadiem, normatīvajos aktos par obligātajām veselības pārbaudēm noteiktajos gadījumos prasīt, lai skolēns veic obligāto veselības pārbaudi pirms līguma slēgšanas[[1]](#footnote-2).
* Skolēna slimības gadījumā apmaksāt darbnespējas lapu A.
* Nodrošināt skolēnam darba vadītāju visu pasākuma norises laiku.
* Instruēt skolēnu par darba drošību, veselības aizsardzību, ugunsdrošības un citiem darba aizsardzības noteikumiem, kas jāievēro darba laikā, nodrošinot darba aizsardzības prasību ievērošanu darba vietā. Skolēns ar savu parakstu apliecina, ka tika veikta instruktāža.
* Nodrošināt skolēnu ar speciālo apģērbu un individuālajiem aizsardzības līdzekļiem, ja to paredz normatīvie akti.
* Vienas darba dienas laikā par katru skolēna neattaisnoti kavēto darba dienu informēt ar Aģentūru noslēgtā līguma kontaktpersonu.
* Izbeigt ar skolēnu darba līgumu Darba likumā noteiktajā kārtībā.

**SVARĪGI ZINĀT!**

**JA DARBA LĪGUMĀ NOTEIKTAIS NETIEK IEVĒROTS VAI RODAS CITI JAUTĀJUMI, INFORMĒ PAR TO NODARBINĀTĪBAS VALSTS AĢENTŪRU –** [**WWW.NVA.GOV.LV**](http://WWW.NVA.GOV.LV)

* +371 80200206
* pasts@nva.gov.lv

**DARBA STRĪDU AR DARBA DEVĒJU RISINĀŠANAI SKOLĒNAM IR TIESĪBAS VĒRSTIES VALSTS DARBA INSPEKCIJĀ –** [**WWW.VDI.GOV.LV**](http://WWW.VDI.GOV.LV)

* +371 67021704
* vdi@vdi.gov.lv

**UZSĀKOT DARBA TIESISKĀS ATTIECĪBAS, SKOLĒNS KĻŪST PAR SOCIĀLI APDROŠINĀTU PERSONU. VALSTS SOCIĀLĀS APDROŠINĀŠANAS AĢENTŪRA (VSAA) GARANTĒ SOCIĀLO IEMAKSU VEICĒJIEM DAĻĒJU IENĀKUMU AIZVIETOJUMU, IESTĀJOTIES DAŽĀDIEM SOCIĀLĀ RISKA GADĪJUMIEM. VAIRĀK INFORMĀCIJAS -** [**WWW.VSAA.GOV.LV**](http://WWW.VSAA.GOV.LV) **VAI VSAA KLIENTU APKALPOŠANAS CENTROS**

* +371 64507020
* pasts@vsaa.gov.lv
1. Personas, kuras ir jaunākas par 18 gadiem, pieņem darbā tikai pēc iepriekšējas medicīniskās apskates, un tām līdz 18 gadu vecuma sasniegšanai ik gadu jāveic obligātā medicīniskā apskate. [↑](#footnote-ref-2)